પોલીસ દ્વારા ધરપકડ કરાયેલા કિરણાના વેપારી પરેશ કારીયાએ પોલીસમાં લૂલો બચાવ કરતાં જણાવ્યું હતું કે, તેઓ પાસે ગ્રામ્ય વિસ્તારના ખેડૂત શાકભાજી તેમજ કપાસનો ગ્રોથ વધારવા માટે આવા ઇન્જેક્શનો મંગાવે છે અને તેમના દ્વારા આવી રીતે બીજી વખત જથ્થો મગાવવામાં આવ્યો છે. આ જથ્થો તેમણે અખ્તાર નામના વ્યક્તિ પાસે મંગાવ્યો હતો. પ્રતિબંધિત ઓક્સિટોસિન ઇન્જેક્શન અંગે શહેરના તબીબોએ જણાવ્યું હતું કે જો આવા ઇન્જેક્શન ગર્ભવતી મહિલાઓને આપવામાં આવે તો તેમને ખોડખાંપણવાળુ બાળક જન્મી શકે છે. આ ઉપરાંત આવાં ઇન્જેક્શનોનો વ્યાપક પ્રમાણમાં ઉપયોગ કેટલાક લોકો દૂધાળા પશુ પર કરી રહ્યા છે જેથી કરીને ગાય કે ભેંસ દૂધ વધુ આપી શકે. પરંતુ આ ઇન્જેક્શનની આડઅસરમાં પશુઓ તેની વય મર્યાદા કરતાં વહેલા મોતને ભેટે છે.